ส่องตลาด ภาคบ่าย – บล.ฟิลลิป (ประเทศไทย)
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ฟิลลิป
5 ม.ค. 2559

การเคลื่อนไหวภาคเช้าของตลาดหุ้นในภูมิภาค
แนวโน้มภาคบ่าย: ไปไหนไม่ไกล ลุ้นยืน 1,250 จุด          
ตลาดหุ้นไทยเช้านี้ยังคงรับแรงกดดันจากภายนอก โดยเฉพาะความกังวลเศรษฐกิจจีน และการอ่อนค่าของเงินหยวนส่งผลให้มีความกังวลต่อการไหลออกของเงินทุนต่างประเทศจากตลาดหุ้นจีน นอกจากนี้การปรับตัวลงของกลุ่มสื่อสารยังคงกดดันตลาดหุ้นไทยต่อเนื่อง
มอง SET บ่ายนี้ ยังผันผวนในกรอบ แม้ต่างชาติจะกลับมาซื้อสุทธิในตลาดอนุพันธ์กว่า 13,758 สัญญาวานนี้ แต่มองว่าด้วยบรรยากาศการลงทุนที่ไม่ดีมากนัก ส่งผลให้ในระยะสั้นน่าจะยังขายสุทธิในตลาดหุ้นไทยต่อไป มองกรอบบ่ายนี้ที่ 1,250-1,275 จุด
กลยุทธ์ระยะสั้นยังคงสัดส่วนหุ้นราว 30% ของพอร์ต ในด้านการ  จัดพอร์ตให้แบ่งเงินส่วนหนึ่งลงทุนในหุ้นกลุ่มท่องเที่ยว และอีกส่วนในหุ้นพื้นฐานดีที่ราคาปรับลงมาแรง อาทิ AAV, ADVANC และ ERW โดย ADVANC แนะนำหาจังหวะทยอยซื้อเฉลี่ยเพิ่มแถว 125 บาท หลัง Dividend น่าสนใจมากขึ้น
 
แนวโน้มตลาดหุ้นไทยภาคบ่ายในเชิงเทคนิค
ดัชนี 1,258.57 เปลี่ยนแปลง -4.84 จุด มูลค่าการซื้อขาย 23,695 ลบ.
ดูเริ่มทรงตัว แต่เครื่องมือยังไม่ได้ให้สัญญาณยืนยันการขึ้นเท่าใดนัก มองเพียงรีบาวด์ธรรมดา บ่ายไม่น่าไปไกล แนวต้านเป็น EMA-10 ของกราฟ 60 นาทีประมาณ 1266-1270 จุด ย่อตัวรอสัญญาณอีกครั้งไม่ต้องรีบตั้งรับ 
 
DELTA 79.75
ดูน่าจะได้เวลาขยับทดสอบ EMA-200 วัน หลังราคาพักตัว Sideways แต่เครื่องมือเริ่มเดินหน้าให้ค่าบวกอีกครั้ง “เก็งกำไร” แนวรับ 78.75 แนวต้าน 81.50-82.00 Cut loss 77.75 บ.
IRPC 4.38
ฟื้นตัวจากจุดต่ำของวันด้วยแรงซื้อหนาแน่น เครื่องมือก็หนุนไปในทางเดียวกัน แนวโน้มดี  “เก็งกำไร” แนวรับ 4.32  แนวต้าน  4.44-4.48  Cut loss 4.26 บ.
 
TIPCO 17.40
สัญญาณดี และยังมี Volume เข้ามาอย่างหนาแน่น น่าลุ้นทดสอบ EMA-75 วัน “เก็งกำไร” แนวรับ 17.00 แนวต้าน 17.80-18.00 Cut loss 16.80  บ.
 
ตลาดอนุพันธ์
กลยุทธ์
S50H16 778.50
Short ยังไม่ได้ รอเปิดอีกครั้งที่ 783 จุด เป้าหมายทำกำไร 775 จุด ตัดขาดทุนเหนือ 786 จุด
 
JASH16 3.01
Short เปิดได้ตอนเช้าที่ 3.05 บาท รอทำกำไร 2.90 บาท ตัดขาดทุนเหนือ 3.14 บาท
 
GFG16 18,580
Short ตอนเช้ายังไม่ได้ รอเปิดอีกครั้งที่ 18,650 บาท เป้าหมายทำกำไร 18,500 บาท ตัดขาดทุนเหนือ 18,720 บาท
 
BRF16 1,378
Short ที่เปิดไว้ 1,411 บาท ทำกำไรได้ที่ 1,380 บาท สถานะใหม่ Short ที่ 1,395 บาท เป้าหมายทำกำไร 1,370 บาท ตัดขาดทุนเหนือ 1,410 บาท
 
USDH16 36.23
Long ตอนเช้ายังไม่ได้ รอเปิดอีกครั้งที่ 36.19 บาท เป้าหมายทำกำไร 36.27 บาท ตัดขาดทุนหากหลุด 36.16 บาท
 
อนุพันธ์เด่นเชิงเทคนิค
S50H16 / ราคาปิด 778.50 จุด  เปลี่ยนแปลง +0.40 จุด
กราฟ 10 นาที  ชะลอการปรับลง แต่สัญญาณบวกจากเครื่องมือ MACD ยังอยู่ใต้เส้น Zero Line  มองเป็นการทรงตัวในลักษณะ Sideways รับ 775, 770 จุด ต้าน 783, 787 จุด   